***Nebraska*** je šesti album Brucea Springsteena, objavljen 1982. Album je naišao na odlične kritike, ali ne i na veliko zanimanje publike.

Povijest
--------

Springsteen je isprva snimio demo snimke za album u svojem domu na kazetofonu. Snimke su bile siromašne, uz korištenje akustične gitare, električne gitare (na "Open All Night"), harmonike i Springsteenova glasa.

Springsteen je zatim snimio album u studiju s E Street Bandom. No, on i producenti i tehničari koji su radili s njim mislili su kako u snimkama s bendom nedostaje sirovog, mučnog folka koji je bio prisutan na kazetama pa su odlučili izdati demo snimke kao konačni album. Nastale su komplikacije s masteringom kazeta zbog niskog tona snimanja. No, problem je otklonjen tehnikama otklanjanja buke.

Springsteenovi obožavatelji dugo su špekulirali hoće li ikad izaći snimka albuma s bendom nazvana *Electric Nebraska* (u intervjuu iz 2006. menadžer Jon Landau je rekao kako je to bilo nerealno te da je "izašla prava verzija *Nebraske*"). Nešto drukčije verzije ovih pjesama s bendom mogle su se čuti na turneji Born in the U.S.A. 1984. i 1985.

Pjesme i videospot
------------------

Album počinje s "Nebraskom", pričom u prvom licu od strane serijskog ubojice (djelomično temeljenoj na filmu *Badlands* Terrencea Malicka iz 1973. koji je s druge strane bio temeljen na stvarnim ubojstvima iz 1957. koje je počinio Charles Starkweather i njegova četrnaestogododišnje djevojke, Caril Ann Fugate), a završava s "Reason to Believe", kompleksnom pričom koja naslovnu frazu preokreće u sarkazam. Ostatak pjesama također je u blijedom tonu, uključujući mračnu "State Trooper" nastalu pod utjecajem "Frankie Teardrop" grupe Suicide.

Videospot je produciran za pjesmu "Atlantic City"; u njemu su prikazani ogoljeni, crno-bijeli prizori grada koji još nije bio prošao svoju posljednju transformaciju. "Atlantic City" objavljen je kao singl u Ujedinjenom Kraljevstvu, ali ne i u Sjedinjenim Državama.

Ikona country glazbe Johnny Cash je na svom albumu *Johnny 99* iz 1983. obradio dvije Springsteenove pjesme s *Nebraske*: "Johnny 99" i "Highway Patrolman".

Kritike
-------

*Nebraska* se 1989. našla na 43. mjestu liste 100 najboljih albuma osamdesetih časopisa *Rolling Stone*. 2003. je uvršten na 224. mjesto 500 najvećih albuma svih vremena po izboru istog časopisa. Pitchfork Media navela ga je kao 60. najveći album osamdesetih.

Popis pjesama
-------------

Tekstovi i glazba: Bruce Springsteen. 

| Br. | Skladba | Trajanje |
| --- | --- | --- |
| 1. | "Nebraska"   | 4:32 |
| 2. | "Atlantic City"   | 4:00 |
| 3. | "Mansion on the Hill"   | 4:08 |
| 4. | "Johnny 99"   | 3:44 |
| 5. | "Highway Patrolman"   | 5:40 |
| 6. | "State Trooper"   | 3:17 |
| 7. | "Used Cars"   | 3:11 |
| 8. | "Open All Night"   | 2:58 |
| 9. | "My Father's House"   | 5:07 |
| 10. | "Reason to Believe"   | 4:11 |
| **40:50** |

Popis izvođača
--------------

* Bruce Springsteen – vokali, akustična gitara, električna gitara, harmonika, mandolina

### Produkcija

* Mike Batlin – tehničar
* David Michael Kennedy– fotograf
* Dennis King – mastering
* Andrea Klein – dizajn

Interpretacija albuma
---------------------

Pjesme s *Nebraske* su klasični Springsteen budući da govore o običnim ljudima nekvalificiranim radnicima koji se suočavaju s izazovom ili prekretnicom u svojim životima. Neki likovi na *Nebraski* prelaze granicu dopuštenog kao u pjesmi "Highway Patrolman" - iako protagonist radi za zakon, dopušta bratu da pobjegne nakon što je ubio nekoga. To je postao temelj za film Seana Penna *Zla krv*. Slično tome, u pjesmi "Nebraska", likovi su temeljeni na filmu Terrencea Malicka *Badlands* (1973.), koji je sam djelomično temeljen na stvarnim serijskim ubojstvima Charlesa Starkweathera i njegove četrnaestogodišnje djevojke, Caril Ann Fugate, 1957. Zbog tih tema na *Nebraski*, na albumu je vrlo malo skladnosti ili spašenja koji se mogu vidjeti na drugim albumima. Može se reći kako je bljedoća albuma bila razlog slabe prodaje i odličnih kritika.

Izvori
------

1. ↑  „The Rock Radio: Springsteen looking at archival releases". Arhivirano iz originala na datum 2007-03-12. Pristupljeno 2012-09-24.

Vanjske poveznice
-----------------

* Tekstovi s albuma i audio isječci Arhivirano 2004-02-02 na Wayback Machine-u

| * p
* r
* u
Bruce Springsteen & E Street Band |
| --- |
|  **Bruce Springsteen**  • **Roy Bittan**  • **Nils Lofgren**  • **Patti Scialfa**  • **Garry Tallent**  • **Steven Van Zandt**  • **Max Weinberg** 
Soozie Tyrell  • Charles Giordano
Ernest "Boom" Carter  • Clarence Clemons  • Danny Federici  • Suki Lahav  • Vini "Mad Dog" Lopez  • David Sancious  |
| Studijski albumi | *Greetings from Asbury Park, N.J.* • *The Wild, the Innocent & the E Street Shuffle* • *Born to Run* • *Darkness on the Edge of Town* • *The River* • *Nebraska* • *Born in the U.S.A.* • *Tunnel of Love* • *Human Touch* • *Lucky Town* • *The Ghost of Tom Joad* • *The Rising* • *Devils & Dust* • *We Shall Overcome: The Seeger Sessions* • *Magic* • *Working on a Dream* • *Wrecking Ball* • *High Hopes* • *Western Stars* • *Letter to You* • *Only the Strong Survive* |
| Kompilacije i reizdanja | *Greatest Hits* • *Blood Brothers* (EP) • *Tracks* • *18 Tracks* • *The Essential Bruce Springsteen* • *Born To Run 30th Anniversary Edition* • *Greatest Hits* (EP) |
| Koncertni albumi | *Live/1975-85* • *Chimes of Freedom* (EP) • *In Concert/MTV Plugged* • *Live in New York City* • *Hammersmith Odeon London '75* • *Live in Dublin* • *Magic Tour Highlights* |
| Film i video | *In Concert/MTV Plugged* • *Blood Brothers* • *The Complete Video Anthology / 1978-2000* • *Live in New York City* • *Live in Barcelona* • *VH1 Storytellers* • *Wings For Wheels* • *Hammersmith Odeon London '75* • *Live in Dublin* |
| Povezani članci | Mike Appel • Jon Landau • E Street Band • The Max Weinberg 7 • The Miami Horns |
| **Diskografija** |